CELEX: 32015D2310
Language: hu
Date: 2015-12-10 00:00:00
Title: A Tanács (KKBP) 2015/2310 határozata (2015. december 10.) az Európai Biztonsági és Védelmi Főiskola létrehozásáról szóló 2013/189/KKBP határozat módosításáról

11.12.2015   
            
            
               HU
            
            
               Az Európai Unió Hivatalos Lapja
            
            
               L 326/64
            
         A TANÁCS (KKBP) 2015/2310 HATÁROZATA
   (2015. december 10.)
   az Európai Biztonsági és Védelmi Főiskola létrehozásáról szóló 2013/189/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2013. április 22-én elfogadta az Európai Biztonsági és Védelmi Főiskola létrehozásáról szóló 2013/189/KKBP határozatot (1).
            
         
               (2)
            
            
               A Tanács 2014. július 22-én elfogadta a 2013/189/KKBP határozat módosításáról szóló 2014/491/KKBP határozatot (2).
            
         
               (3)
            
            
               A 2014/491/KKBP határozattal módosított 2013/189/KKBP határozat megállapítja a 2013. augusztus 1-jétől2014. július 31-ig terjedő első 12 hónapos időszakra, valamint az azt követő, a 2014. augusztus 1-jétől2015. december 31-ig terjedő időszakra szóló pénzügyi referenciaösszeget.
            
         
               (4)
            
            
               2014. március 25-én a 2013/189/KKBP határozattal létrehozott irányítóbizottság megállapodott abban, hogy a finanszírozási megállapodás időbeli hatályát összhangba kell hozni a január 1-jétől december 31-ig tartó éves beszámolási időszakkal, annak érdekében, hogy 2016-tól kezdődően csak egy könyvelésre legyen szükség.
            
         
               (5)
            
            
               A 2016. január 1-jétől2016. december 31-ig terjedő időszakra ezért új pénzügyi referenciaösszeget kell megállapítani.
            
         
               (6)
            
            
               A 2013/189/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/189/KKBP határozat 16. cikkének (2) bekezdése helyébe a következő szöveg lép:
   
      „(2)   Az EBVF kiadásainak fedezésére szánt pénzügyi referenciaösszeg a (3) bekezdésben említett finanszírozási megállapodás megkötését követő első tizenkét hónapban 535 000 EUR.
      Az EBVF kiadásainak fedezésére szánt pénzügyi referenciaösszeg a 2014. augusztus 1-jétől2015. december 31-ig terjedő időszakra 756 000 EUR.
      Az EBVF kiadásainak fedezésére szánt pénzügyi referenciaösszeg a 2016. január 1-jétől2016. december 31-ig terjedő időszakra 630 000 EUR.
      Az ezt követő időszakokra szóló, az EBVF kiadásainak fedezésére szánt pénzügyi referenciaösszegeket a Tanács határozza meg.”
   
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2015. december 10-én.
      
         
            a Tanács részéről
         
         
            az elnök
         
         F. BAUSCH
      
   
   
      (1)  A Tanács 2013/189/KKBP határozata (2013. április 22.) az Európai Biztonsági és Védelmi Főiskola (EBVF) létrehozásáról és a 2008/550/KKBP együttes fellépés hatályon kívül helyezéséről (HL L 112., 2013.4.24., 22. o.).
   
      (2)  A Tanács 2014/491/KKBP határozata (2014. július 22.) az Európai Biztonsági és Védelmi Főiskola (EBVF) létrehozásáról szóló 2013/189/KKBP határozat módosításáról (HL L 218., 2014.7.24., 6. o.).